CELEX: 62019CN0916
Language: et
Date: 2019-12-12 00:00:00
Title: Kohtuasi C-916/19: Eelotsusetaotlus, mille on esitanud Consiglio di Stato (Itaalia) 12. detsembril 2019 – Alpha Trading SpA unipersonale versus Ministero dell’Economia e delle Finanze jt

23.3.2020   
            
            
               ET
            
            
               Euroopa Liidu Teataja
            
            
               C 95/16
            
         
      Eelotsusetaotlus, mille on esitanud Consiglio di Stato (Itaalia) 12. detsembril 2019 – Alpha Trading SpA unipersonale versus Ministero dell’Economia e delle Finanze jt
      (Kohtuasi C-916/19)
      (2020/C 95/18)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Apellant: Alpha Trading SpA unipersonale
      
         Vastustajad: Ministero dell’Economia e delle Finanze, Ministero dell’Ambiente e della Tutela del Territorio e del Mare, Ministero delle Politiche agricole, alimentari e forestali, Ministero dello Sviluppo Economico
      
         Eelotsuse küsimus
      
      Kas – pidades silmas ELTL artikleid 107 ja 108, nõukogu 22. märtsi 1999. aasta määrust (EÜ) nr 659/1999 (1) ning selle hilisemaid muudatusi, komisjoni 21. aprilli 2004. aasta määrust (EÜ) nr 794/2004 (2) ning võimalikke hilisemaid asjassepuutuvaid [Euroopa Liidu] õigusnorme – selline teisene õigusakt nagu määrus, mis kehtestati käesolevas kohtuasjas vaidlustatud ministri dekreediga nr 37/2015 just täitmaks Consiglio di Stato kohtuotsuseid, millega tühistati osaliselt varasemad määrused, millest oli komisjonile juba teatatud, ning tehti nunc pro tunc ümber biodiislikütuse aktsiisisoodustuse kohaldamistingimusi, muutes tagasiulatuvalt soodustuse jagunemise kriteeriume seda taotletavate ettevõtjate vahel, pikendamata maksusoodustuste kava kestust, on riigiabi, mille kohta kehtib kohustus sellest komisjonile ette teatada?
      
         (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999, L 83, lk 1; ELT eriväljaanne 08/01, lk 339).
      
         (2)  Komisjoni 21. aprilli 2004. aasta määrus (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 2004, L 140, lk 1; ELT eriväljaanne 08/04, lk 3).